CELEX: 32019D1598
Language: hu
Date: 2019-09-26 00:00:00
Title: A Bizottság (EU) 2019/1598 végrehajtási határozata (2019. szeptember 26.) a Spodoptera frugiperda (Smith) károsító Unióba történő behurcolásának és Unión belüli elterjedésének megelőzését célzó szükséghelyzeti intézkedések megállapításáról szóló (EU) 2018/638 végrehajtási határozat módosításáról (az értesítés a C(2019) 6818. számú dokumentummal történt)

27.9.2019   
               
               
                  HU
               
               
                  Az Európai Unió Hivatalos Lapja
               
               
                  L 248/86
               
            
         A BIZOTTSÁG (EU) 2019/1598 VÉGREHAJTÁSI HATÁROZATA
         (2019. szeptember 26.)
         a Spodoptera frugiperda (Smith) károsító Unióba történő behurcolásának és Unión belüli elterjedésének megelőzését célzó szükséghelyzeti intézkedések megállapításáról szóló (EU) 2018/638 végrehajtási határozat módosításáról
         
            
               (az értesítés a C(2019) 6818. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének harmadik mondatára,
         mivel:
         
                     (1)
                  
                  
                     Az (EU) 2018/638 bizottsági végrehajtási határozat (2) szükséghelyzeti intézkedéseket állapít meg a Spodoptera frugiperda (Smith) (a továbbiakban: meghatározott szervezet) Unióba történő behurcolásának és Unión belüli elterjedésének megelőzése érdekében, amely szervezet a 2000/29/EK irányelv I. melléklete A. része I. szakasza a) 22. pontjában szerepel olyan károsító szervezetként, amelyről nem ismert, hogy az Unióban előfordul.
                  
               
                     (2)
                  
                  
                     Az (EU) 2018/638 végrehajtási határozat elfogadása óta a meghatározott szervezetet behurcolták Ázsiába, ahol egyre terjed. Gyors terjedésére tekintettel az (EU) 2018/638 végrehajtási határozatban meghatározott földrajzi hatályt valamennyi harmadik országra ki kell terjeszteni, mivel nincs bizonyosság az említett szervezet világszerte történő terjedésével kapcsolatban.
                  
               
                     (3)
                  
                  
                     Tekintettel a meghatározott szervezet terjedésének ütemére, a szükséghelyzeti intézkedések hatályvesztésének időpontját 2021. június 30-ig meg kell hosszabbítani, hogy még e határidő előtt lehetővé váljon azok felülvizsgálata.
                  
               
                     (4)
                  
                  
                     Annak érdekében, hogy az érintett hivatalos szervek, vállalkozók és harmadik országok alkalmazkodni tudjanak az említett követelményekhez, ezt a határozatot 2019. október 1-jétől kell alkalmazni.
                  
               
                     (5)
                  
                  
                     Az (EU) 2018/638 végrehajtási határozatot ezért ennek megfelelően módosítani kell.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2018/638 végrehajtási határozat a következőképpen módosul:
            
                        1.
                     
                     
                        A 1. cikk b) pontjának helyébe a következő szöveg lép:
                        „b)   »meghatározott növények«: a Capsicum L., a Momordica L., a Solanum aethiopicum L., a Solanum macrocarpon L. és a Solanum melongena L. termése, valamint – az élő virágpor, növényi szövettenyészetek, magvak és szemek kivételével – a Zea mays L. Svájcon kívüli harmadik országból származó növényei;”
                     
                  
                        2.
                     
                     
                        A 8. cikk szövegének helyébe a következő szöveg lép:
                        „Ezt a határozatot 2021. június 30-ig kell alkalmazni.”
                     
                  
         
            2. cikk
            Ezt a határozatot 2019. október 1-jétől kell alkalmazni.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. szeptember 26-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 169., 2000.7.10., 1. o.
         
         
            (2)  A Bizottság (EU) 2018/638 végrehajtási határozata (2018. április 23.) a Spodoptera frugiperda (Smith) károsító Unióba történő behurcolásának és Unión belüli elterjedésének megelőzését célzó szükséghelyzeti intézkedések megállapításáról (HL L 105., 2018.4.25., 31. o.).